**TEENUSTE OSUTAMISE LEPING**

*hiliseim digitaalallkirja kuupäev*

**AS SilSteve**, registrikood 11130332 (edaspidi PAKKUJA), juhatuse liige Jaanus Paas isikus, kes tegutseb põhikirja alusel

ja,

**Riigimetsa Majandamise Keskus,** registrikood 70004459 (edaspidi Klient), puiduturustusosakonna juhataja Esko Oras isikus, kes tegutseb RMK puiduturustusosakonna põhimääruse alusel,

edaspidi eraldiseisvana nimetatuna Pool või ühiselt nimetatuna Pooled, sõlmisid riigihanke „Lasti käitlemise teenused (laadimine) Sillamäe sadamas“ (viitenumber 289008) alusel alljärgnevas:

**1. Lepingu objekt**

1.1. Käesoleva Lepinguga reglementeeritakse Poolte vastastikused suhted, kohustused ja vastutus ning sätestatakse kord, mille alusel PAKKUJA osutab Kliendile kaubakäitlemise teenuseid Sillamäe sadamas ning teisi kaubakäitlemisega seotud teenuseid.

1. **Lepingupoolsed kohustused**

2.1. PAKKUJA kohustused:

2.1.1. PAKKUJA kohustub teostama Lepingu lisades nimetatud kauba (edaspidi nimetatud Kaup) laadimis- ja lossimisoperatsioone Sillamäe sadamas. Kauba loetelu ja käitlemise tingimused on sätestatud käesolevas Lepingus ja Lepingu lisades;

2.1.2. PAKKUJA kohustub kliendi tellimusel teostama Kauba ladustamist Sillamäe vabatsoonis PAKKUJA terminalis asuvas laos;

2.1.3. PAKKUJA kohustub tagama Lepingu lisades kokkulepitud lossimisnormi sõltuvalt laevakonstruktsioonist ning kasutatavast laadimistehnikast;

2.1.4. PAKKUJA kohustub andma Kliendi kasutusse laoplatsi Kauba vastuvõtuks ja ladustamiseks Kliendi poolt. Kasutusele antava laoplatsi suurus ja kasutamise tingimused on sätestatud Lepingu lisades nr 2 ja 3.

2.1.5. PAKKUJA osutab muid teenuseid Kliendi tellimuse alusel vastavalt kokkuleppele. PAKKUJA kontaktisikud sadamas osutatavate teenustega seoses on Nil Ismailova, e-post [n.ismailova@silsteve.ee](mailto:n.ismailova@silsteve.ee) tel 5331 6835 ning Irina Shabas, e-post [i.shabas@silsteve.ee](mailto:i.shabas@silsteve.ee) , tel 525 9655. Taotlus läbipääsuloa taotlemiseks esitatakse [loading.info@silsteve.ee](mailto:loading.info@silsteve.ee).2.1.6. PAKKUJA esitab iga aasta jaanuaris jooksva aasta teenuse hinna, mis ei ole kallim kui PAKKUJA avalikus hinnakirjas olev sama teenuse hind.

2.2. Kliendi kohustused:

2.2.1. Klient või tema volitatud esindaja on kohustatud õigeaegselt varustama PAKKUJAT teenuste osutamiseks vajaliku informatsiooni- ja dokumentidega (volitused, load, instruktsioonid, erinõuded Kauba käitlemiseks) mitte hiljem kui 24 tundi enne teenuse osutamist. Laevaga seotud info ja dokumendid edastab laevaagent, Kaubaga seotud info, milleks on laevale laaditav sortiment, puuliik ja kogused pikkuste lõikes, edastab Klient;

2.2.2. Klient või tema poolne esindaja on kohustatud vastutama kõikide nõutavate dokumentide ja lubade õigeaegse ning korrektse vormistamise eest vastavalt Eesti Vabariigis kehtivatele seadustele ja sadama eeskirjadele;

2.2.3. Klient kohustub edastama PAKKUJALE tellimusi laadimis-, lossimis-, ladustamis- ja teiste operatsioonide teostamiseks e-posti aadressil [loading.info@silsteve.ee](mailto:loading.info@silsteve.ee) .

2.2.4. Klient kohustub PAKKUJALE kui vabatsooni operaatorile esitama vabatsooni arvestuse pidamiseks kohased ja täielikud dokumendid sadamasse (laoplatsile või otse kaile) sissetoodud ja sadamast väljaveetud Kauba kohta hiljemalt 24 tunni jooksul pärast Kauba sisse- või väljaveo teostamist e-posti aadressil [loading.info@silsteve.ee](mailto:loading.info@silsteve.ee). Dokumendiks on elektroonilises veoselehe registris loodud e-veoseleht, mis on vormistatud PAKKUJA nõuetele vastavalt.

2.2.5. Klient või laevaagent on kohustatud eelnevalt kooskõlastama PAKKUJAGA laeva parameetrid ning *laycan*-i.

2.2.6. Klient või tema poolne esindaja on kohustatud kooskõlastama PAKKUJAGA laeva saabumisajad 72 tundi enne laeva etteandmise aega ning pidama kinni laeva etteandmise aegadest. Laeva ärajäämisel või hilinemisel teavitama sellest PAKKUJAT 48 tundi ette;

2.2.7. Klient või laevaagent on kohustatud edastama PAKKUJALE e-posti aadressil [loading.info@silsteve.ee](mailto:loading.info@silsteve.ee) ja [s.osvet@silsteve.ee](mailto:s.osvet@silsteve.ee) operatiivset informatsiooni laeva saabumisest Kauba järgi. Informatsioon peab sisaldama järgmisi andmeid: laeva nimetus ja tüüp; etteandmise kuupäev ja orienteeruv aeg; Kauba nimetus ja kogus; planeeritavate tööde teostamise variandid (*cargo plan, loading sequence* jne).

2.2.8. Klient või laevaagent on kohustatud kooskõlastama PAKKUJAGA lastiplaani (*cargo plan*) vähemalt 48 tundi enne laeva töötlemisele saabumist ning koordineerima laeva laadimist.

2.2.9. Klient on kohustatud korraldama Kauba sisse- ja väljaveo autotranspordiga, sellisel viisil, et tagada PAKKUJALE võimalus kauba lossimiseks/laadimiseks vastavalt Lepingu lisades sätestatud lossimis- ja laadimisnormile. Juhul kui on vajalik Kauba laadimisnormi tagamiseks Kauba kaile ette vedada ilma vahepealse mahalaadimiseta sadama laoplatsil, kohustub Klient Kauba etteveo graafiku PAKKUJAGA eelnevalt kooskõlastama. Käesolevas punktis sätestatud põhimõte kehtib vaid selle Kauba koguse osas, mida Klient veab sadamasse sisse laeva laadimise ajal. Sisseveo normiks on 350 m³ / 24h jooksul. Kliendi esindaja Kauba veo ja ladustamisega seotud küsimustes ning PAKKUJALE Lepingu punktis 2.2.1 ja 2.2.3 sätestatud info edastamiseks on RMK Kirde regiooni tarnejuht Raul Orgla, e-post [raul.orgla@rmk.ee](mailto:raul.orgla@rmk.ee) , tel 505 1441;

2.2.10. Sillamäe sadamasse läbipääsuloa taotlemise instruktsioonid on toodud Lepingu Lisas nr 4.

2.2.11. Klient on kohustatud kirjalikult informeerima PAKKUJA punktis 2.1.5. sätestatud esindajaid käesoleva lepinguga seotud kohustuste täitmiseks kaasatud kolmandate isikute volitustest ja kohustustest.

2.2.12. Klient või tema poolt volitatud esindaja on kohustatud järgima Sillamäe sadamas kehtivaid eeskirju, instruktsioone, keskkonna ja tuleohutuse nõudeid, samuti informeerima antud nõuetest Lepinguga seotud kohustuste täitmiseks kaasatud kolmandaid isikuid.

2.2.13. Klient kohustub korraldama mittekonditsiooniliseks muutunud Kauba ja kaubajääkide väljaveo sadama territooriumilt ja utiliseerimise.

2.2.14. Klient kohustub tasuma sadamas osutatud teenuste eest vastavalt PAKKUJA poolt esitatud arvetele.

1. **Tasumise kord**

3.1. PAKKUJA poolt osutatud teenuste eest arvestatakse tasu vastavalt Lepingu lisades sätestatud tariifidele. Tariifid on arvestatud kaupade normaalset füüsilist seisundit silmas pidades. Lepingu lisades sätestatud tariifid on ilma käibemaksuta. Käibemaksu arvestamine ja tasumine teostatakse vastavalt Eesti Vabariigi seadusandlusele.

3.2**.** PAKKUJA teenuste eest arvete esitamine toimub vastavalt Lepingu lisas nr 1 sätestatud korrale.

3.3. Lepingus ettenähtud arveldused tehakse pärast iga laadimis/lossimis variandi teostamist panga ülekande teel PAKKUJA arvete alusel 15 (viieteist) päeva jooksul arve esitamise kuupäevast alates. PAKKUJA esitab Kliendile arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>

3.4. Arvete tasumisega viivitamisel on PAKKUJAL õigus Kliendilt nõuda viivist 0,1% (null koma üks protsenti) tähtaegselt tasumata summalt iga tasumisega viivitatud päeva eest.

1. **Eritingimused**

4.1. Kui Kliendi või tema lepingupartnerite poolt on kutsutud laevale või lossimise juurde asutuste, ametkondade esindajad või on kaasatud spetsialiste, kooskõlastatakse see igal juhul sadama administratsiooniga.

**5. Poolte vastutus**

5.1. Klient vastutab tema poolt tööle rakendatud isikute sadama territooriumil viibimise ajal keskkonnapuhtuse ning tolli-, piiri-, liiklus-, sadama eeskirjadest ja tööohutusnõuetest kinnipidamise eest.

5.2. Klient vastutab kõikide nõutavate dokumentide ja lubade õigeaegse ning korrektse vormistamise eest vastavalt Eesti Vabariigis kehtivatele seadustele ja sadama eeskirjadele;

5.3. Klient vastutab transpordivahendi (laeva) ja PAKKUJA tehnika ja tööjõu üle normatiivaja seismise eest juhul, kui selline viivitus tulenes Kliendi kohustuste täitmata jätmisest või mittekohasest täitmisest (sealhulgas, kuid mitte ainult teatiste, juhiste, dokumentide jne esitamata jätmine või mittetähtaegne esitamine) või kauba mittenormaalsest seisundist või Kauba laadimiseks ettevalmistamata jätmisest (Kaup peab olema normaalselt masin-virnastatud, puidu staablid peavad olema sirged, maksimaalselt vältides väljaulatuvaid otsasid).

5.4. Tulenevalt asjaolust, et Klient ladustab Kauba Pakkuja poolt Kliendi kasutusse antaval laoplatsil ning peab laoarvestust, siis on Pooled kokku leppinud, et Pakkuja ei ole Kauba osas hoidja võlaõigusseaduse tähenduses ja muuhulgas ei vastuta Kauba kaotsiminekust või kahjustamisest tekkinud kahju eest, va Pakkuja süülise tegevusega põhjustatud Kauba riknemise eest tekitatud otsese kahju ulatuses.

5.5. Pakkuja vastutab transpordivahendi (laeva) üle normatiivaja seismise eest juhul, kui selline viivitus tulenes Pakkuja süül laadimisnormi mittetäitmisest lisas 1 sätestatud laadimisnormi miinimummäärast.

5.6. Pooled vastutavad ainult oma Lepingust tulenevate kohustuste mittetäitmisega või mittekohase täitmisega teisele Poolele põhjustatud otsese kahju eest. Kaudne kahju ning saamata tulu hüvitamisele ei kuulu.

5.6. Pool, kes kasutab oma Lepingust tulenevate kohustuste täitmiseks kolmandat isikut, jääb teise Poole ees vastutama selle kolmanda isiku tegevuse eest.

**6. Lepingu tähtaeg ja Lepingu lõpetamise tingimused**

6.1. Käesolev Leping jõustub alates selle allkirjastamise kuupäevast ning kehtib kuni 31.01.2029, kuid omavaheliste arvelduste lõpuleviimiseks jääb käesolev Leping kehtima kuni Poolte vastavate rahaliste kohustuste täieliku täitmiseni.

6.2. Käesolevat Lepingut võib ennetähtaegselt lõpetada Poolte kokkuleppel.

**7. Konfidentsiaalsuse nõuded**

7.1. Pooled kohustuvad kolmandatele isikutele mitte avaldama neile Lepingu täitmise käigus teatavaks saanud informatsiooni v.a. juhul, kui viimane on vajalik Lepingust tulenevate või sellega seotud kohustuste täitmiseks või kui andmete avaldamine tuleneb seadusest.

7.2. Pooled on kohustatud hoidma kõike, mis puudutab neid või nende kliente ja nende tegevust konfidentsiaalsena ning võtma kasutusele kõik mõistlikud meetmed hoidmaks ära ülaltoodud konfidentsiaalsete andmete avaldumise kolmandatele isikutele.

7.3. Pooled kohustuvad kasutama Lepingu täitmise käigus teatavaks saanud andmeid ainult Lepingust tulenevate ja sellega seotud kohustuste täitmiseks.

**8. Vääramatu jõud**

8.1. Pooled ei vastuta kohustuste osalise või täieliku mittetäitmise eest järgmistes vääramatu jõu olukordades: tulekahju, loodusõnnetus, sõjalised aktsioonid, sõda, blokaad, Vabariigi Valistuse määrused ja otsused, mis kehtestavad ekspordi keelu, peale käesoleva Lepingu sõlmimist esilekerkinud ning Lepingu täitmist takistav erakorraline olukord.

8.2. Juhul kui selline vääramatu jõu olukord mõjutab käesolevas Lepingus sätestatud kohustuste täitmise tähtaega, siis lükkub tähtaeg edasi vastavalt vääramatu jõu kestvusele.

8.3. Pool, kelle jaoks osutus võimatuks täita oma Lepingust tulenevaid kohustusi, peab viivitamatult informeerima teist Poolt ülalnimetatud olukorra algusest või lõppemisest, kuid mitte hiljem kui 5 päeva jooksul. Vääramatu jõu olemasolu peab olema kinnitatud Eesti Kaubandus-Tööstuskoja teatisega.

8.4. Juhul kui vääramatu jõud kestab kauem kui 60 päeva, on mõlemal Poolel õigus käesolev Leping üles öelda, kusjuures kummalgi Poolel ei ole õigust nõuda teiselt Poolelt kompensatsiooni võimaliku kahju eest, mis tekkisid vääramatu jõu sündmuste tulemusel.

**9. Muud tingimused**

9.1. Pooled on kokku leppinud, et iga pretensioon, mis on tekkinud käesolevast Lepingust tulenevate kohustuste täitmisel (välja arvatud pretensioonid, mis on seotud PAKKUJA poolt osutatud teenuste eest tasumisega), tuleb esitada kirjalikus vormis 1 (ühe) kuu jooksul alates vastavate asjaolude tekkimise või nendest teadasaamise ajast.

9.2. Peale punktis 9.1 sätestatud tähtaega esitatud pretensioonid loetakse aegunuks. Pooled võtavad tarvitusele kõik mõistlikud meetmed käesoleva Lepingu järgselt tekkinud vaidluste ja lahkarvamuste lahendamiseks läbirääkimiste teel. Juhul kui Pooled kokkulepet ei saavuta, lahendatakse vaidlused Harju Maakohtus.

9.3. Kõik käesoleva Lepingu muudatused ja täiendused on kehtivad, kui need on kirjalikus vormis ning allkirjastatud mõlema Poole poolt. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.

9.4. Käesoleva Lepingu mõne tingimuse kehtetus ei muuda kehtetuks Lepingu ülejäänud tingimusi.

9.5. Käesolev Leping reguleerib kõiki tingimusi, mis puudutavad käesoleva Lepingu objekti. Kõik eelnevad Poolte vahelised kokkulepped või kavatsuste protokollid, mis ei ole käesolevale Lepingule lisatud, ei ole Lepingu osaks ning muutuvad kehtetuks käesoleva Lepingu allkirjastamise hetkest.

**10. Poolte rekvisiidid ja allkirjad**

Kesk 2 Mõisa/3, Sagadi küla, Haljala vald

40231 Sillamäe 45403 Lääne-Viru maakond

Reg nr 11130332 Reg nr 70004459

KMKR ЕЕ100987625 KMKR EE100559901

Tel: +372 392 9200 Tel: +372 676 7500

E-post: [silsteve@silsteve.ee](mailto:silsteve@silsteve.ee) E-post: [rmk@rmk.ee](mailto:rmk@rmk.ee)

/allkirjastatud digitaalselt/ /allkirjastatud digitaalselt/

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Jaanus Paas Esko Oras

juhatuse liige puiduturustusosakonna juhataja

**Teenuste osutamise lepingu lisa nr 1**

*hiliseim digitaalallkirja kuupäev*

**AS SilSteve,** registrikoodiga 11130332 (edaspidi Pakkuja), juhatuse liige Jaanus Paas, kes tegutseb põhikirja alusel ja, **Riigimetsa Majandamise Keskus,** registrikood 70004459 (edaspidi Klient), puiduturustusosakonna juhataja Esko Oras isikus, kes tegutseb RMK puiduturustusosakonna põhimääruse alusel, edaspidi eraldiseisvana nimetatuna Pool või ühiselt nimetatuna Pooled, sõlmisid lepingu lisa nr 1 (edaspidi: Lisa nr 1) alljärgnevatel tingimustel:

1. **Üldtingimused**

|  |  |
| --- | --- |
| Kauba nimetus | Ümarpuit (tihedus: 0,95-1,10 t/m3) |
| Käitlemisprintsiip | **Kai – Laev, Auto – Laev, Laoplats – Laev** |
| Laeva parameetrid ja *laycan* peavad olema Pakkujaga eelnevalt kokkulepitud ja kinnitatud Pakkuja poolt. Laevade planeerimisel ja prahtimisel juhindub Klient Sillamäe sadama eeskirjadest.  Kaide parameetrid:  **Kai nr. Kai pikkus Deklareeritud sügavus Ääretala kõrgus**  kai ääres veepinnast   |  |  |  |  |  |  |  |  | | --- | --- | --- | --- | --- | --- | --- | --- | | Kai nr. 5 | 191,0 m | | -12,0 m | | | +2,95 m | | | Kai nr. 6 | 113,0 m | | -10,0 m | | | +2,95 m | | | Kai nr. 12 | 160,0 m | | -12,0 m | | | +3,0 m | | | Kai nr. 13 | 287,5 m | | -15,5 m | | | +3,0 m | | | Kai nr. 14 287,5 m | | -15,5 m | |  | +3,0 m | | | Kai nr. 15 100,0 m | | -12,0 m | |  | +3,0 m | |   Sadama deklareeritud sügavused kaide ääres on toodud veetaseme 0-seisu korral. Olenevalt ilmastikutingimustest võib veetase erineda nulltasemest +150cm kuni -80 cm võrra.  Laeva lastimise norm: ca 150 m³/h \*SSHINC  \* Norm on antud Kauba normaalset füüsilist seisundit ja tihedust (0,95-1,1 t/m3) silmas pidades. | |

2. Klient tasub PAKKUJALE nende teenuste eest, mis on loetletud Lepingus p. 2.1 järgmiste

tariifide alusel:

|  |  |
| --- | --- |
| **2.1. Komplekstariif Kai – Laev või Auto - Laev\*** | **3,10 EUR/m³** |
| Tariifis sisalduvad:   * sadama kaubatasu * 2 päeva tasuta ladustamist kail laevapartii formeerimise eesmärgil * Kauba laadimine printsiibil Kai - Laev\*\* * kai lastimisjärgne puhastus   \* Käitlemisprintsiibi „Auto - Laev“ puhul peab  Klient korraldama Kauba sisseveo veoautodega, selliselt, et oleks Pakkujale tagatud võimalus Kauba laadimiseks laadimisnormiga vähemalt 150 m³ tunnis. (vastavalt Lepingu p.2.2.9.)  \*\* Kaup toimetatakse sadamasse ise maha laadivate autodega ning laaditakse maha autodel olevate tõstevahenditega. | |
| **2.2. Kauba ladustamine kail 2 päeva tasuta laevapartii formeerimise eesmärgil, alates 3st päevast ladustamise tariif**  Ladustamise võimalus kail ja ladustamise aeg peavad olema eelnevalt kooskõlastatud ja kinnitatud Pakkuja poolt | **0,30 EUR/m³/ööpäev** |

|  |  |
| --- | --- |
| **2.3. Komplekstariif Laoplats – Laev\*** | **5,20 EUR/m³** |
| Tariifis sisalduvad järgmised operatsioonid:   * + Kauba käitlemine printsiibil Laoplats – Laev   + kai lastimisjärgne puhastus   + tolliformaalsused Sillamäe vabatsoonis   + sadama kaubatasu * \*Kaup toimetatakse sadamasse ise maha laadivate autodega ning laaditakse maha autodel olevate tõstevahenditega | |
| **2.4. Laoplatsi rendi tariif**  **Kliendi kasutusse antakse maa-ala pindalaga 15 000 m2. Vajadusel saab laoplatsi suurust muuta, mille suurus ja kasutamisperiood fikseeritakse eraldi kokkuleppega** | **0,20 EUR/m2/kuu** |

|  |  |
| --- | --- |
| **2.5. Muud teenused Kliendi lisatellimuse alusel:** | |
| **2.5.1. Frontaallaaduri rendihind** | **75 EUR/h** |
| **2.5.2. Puidu mõõtmine** | **20 EUR/h** |
| **2.5.3. Veoauto rendihind** | **45 EUR/h** |

3. Lepingu Lisa nr 1, p.2 sätestatud tariifide tasumise kord:

3.1. Arved, vastavalt p.2.1. ja 2.3. esitatakse pärast Kauba laadimist laevale *Cargo Manifest*-is toodud Kauba koguste alusel.

3.2. Arved vastavalt punktile 2.2. esitatakse 1 kord kuus PAKKUJA vabatsooni laoarvestuse andmete alusel vastavalt Lepingu punktile 2.2.4.

3.3. Arved vastavalt punktile 2.4 esitatakse 1 kord kuus vastavalt Kliendi kasutuses olevale laoplatsi suurusele.

3.4. Teiste Kliendi poolt tellitud tööde eest tasumise osas lepivad Pooled omavahel eraldi kokku.

4. Käesolev lisa nr 1 on Lepingu lahutamatu osa ning jõustub lepingu allkirjastamise kuupäevast ja kehtib kuni 31.01.2026. a.

**AS SilSteve Riigimetsa Majandamise Keskus**

/allkirjastatud digitaalselt/ /allkirjastatud digitaalselt/

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_


Jaanus Paas Esko Oras

juhatuse liige puiduturustusosakonna juhataja

**Teenuste osutamise lepingu lisa nr 2**

**AS SilSteve**, registrikoodiga 11130332 (edaspidi Pakkuja), juhatuse liige Jaanus Paal isikus, kes tegutseb põhikirja alusel ja, **Riigimetsa Majandamise Keskus**, registrikood 70004459 (edaspidi Klient), puiduturustusosakonna juhataja Esko Oras isikus, kes tegutseb RMK puiduturustusosakonna põhimääruse alusel, edaspidi eraldiseisvana nimetatuna Pool või ühiselt nimetatuna Pooled, sõlmisid Lepingu lisa nr 2 alljärgnevatel tingimustel:

1. Pakkuja annab Kliendi kasutusse Ülemise laoplatsi B osa orienteeruvalt 15 000 m2 Kauba ladustamiseks Kliendi poolt.
2. Sõltuvalt vajadusest ning Pakkuja võimalustest lepivad Pooled kokku täiendavate laoplatside kasutusse andmise tingimused ja perioodi.
3. Pakkuja jätab endale õiguse asendada Kliendile kasutusse antud Ülemise laoplatsi B osa alternatiivse Kauba ladustamise laoplatsiga.
4. Kliendile Lepingu sõlmimisel kasutusse antava laoplatsi asendiplaan:



**AS SilSteve Riigimetsa Majandamise Keskus**

/allkirjastatud digitaalselt/ /allkirjastatud digitaalselt/

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Jaanus Paas Esko Oras

juhatuse liige puiduturustusosakonna juhataja

**Teenuste osutamise lepingu lisa nr 3**

**AS SilSteve**, registrikood 11130332 (edaspidi Pakkuja), juhatuse liikme Jaanus Paasi isikus, kes tegutseb põhikirja alusel ja **Riigimetsa Majandamise Keskus**, registrikood 70004459 (edaspidi Klient), puiduturustusosakonna juhataja Esko Orasisikus, kes tegutseb RMK puiduturustusosakonna põhimääruse alusel, edaspidi eraldiseisvana nimetatuna Pool või ühiselt nimetatuna Pooled, sõlmisid käesoleva Lepingu lisa nr 3 alljärgnevatel tingimustel:

**TULEOHUTUSE NÕUDED ÜMARPUIDU KÄITLEMISEL KLIENDI KASUTUSES OLEVAL LAOPLATSIL**

**1.** Antud tuleohutuse nõuded ümarpuidu käitlemisel Pakkuja kasutuses oleval laoplatsil on koostatud tuginedes Tuleohutuse seadusele, Siseministri Määrusele nr. 44 Põlevmaterjalide ja ohtlike ainete ladustamise tuleohutusnõuded, AS Sillamäe Sadam üldisele tuleohutusjuhendile ja Pakkuja üldistele tuleohutusnõuetele.

**2.** Pakkuja kasutuses olev laoplats on antud vastavalt Lepingule kasutamiseks Kliendile.

**3.** Klient, käideldes ümarpuitu antud laoplatsil, kannab täit vastutust tuleohutuse eest vastavalt Eesti Vabariigi õigusaktide nõuetele.

**4.** Klient on kohustatud vastavalt siseministri määrusele nr. 44 „Põlevmaterjalide ja ohtlike ainete ladustamise tuleohutusnõuded“ § 5 lg 2-le koostama põlevmaterjali ladustamise kohta plaani ja esitama selle kooskõlastamiseks asukohajärgsele päästekeskusele. Antud juhul Päästeameti Ida päästekeskusele. Kooskõlastatud plaan tuleb esitada ka Pakkujale.

**5.** Klient peab koostama vajadusel täiendavad tuleohutusnõuded oma kasutuses oleval käitlusterritooriumil lähtudes õigusaktidest, käesolevatest tuleohutuse nõuetest, oma tootmises koostatud ja kinnitatud juhendmaterjalidest ja nõuetest ning lähtuvalt oma ümarpuidu käitlemise tehnoloogiast. Koostatud tuleohutuse nõuded tuleb esitada Pakkujale kooskõlastamiseks.

**6.** Juhul kui ohuolukorda ei õnnestu iseseisvalt likvideerida tuleb sellest viivitamata teavitada Häirekeskust telefonil 112, AS Sillamäe Sadam valve juhtimiskeskust telefonil 3929197 ja Pakkuja stividor 5047276

**7.** Kõikidest tekkinud ohuolukordadest on Klient kohustatud teavitama AS Sillamäe Sadam valve juhtimiskeskust telefonil 3929197 ja Pakkuja stividori telefonil 5047276

**8.** Klient on kohustatud tutvustama kõiki tema käitlusterritooriumile tööülesandeid täitma asunud töötajaid seal kehtivate tuleohutusnõuetega.

**9.** Kliendi käitlusterritooriumil töötavaid Kliendi (või Kliendi poolt tellitud) mehhanisme tuleb süttimisohu vältimiseks regulaarselt puhastada puidu ja koore jäätmetest jälgides eriti, et puidu ja koorejäätmed poleks sattunud kuumadele pindadele. Puhastama peab vähemalt vahetuse lõpus või kui jäätmed on sattunud kuumadele pindadele. Seisuplatsile tohib panna ainult eelnevalt puhastatud masina või mehhanismi.

**10.** Klient peab garanteerima, et ümarpuidu laevade laadimisel Kauba vedavatesse transpordivahenditesse ei sattu ohtliku temperatuurini kuumenenud ümarpuit.

**11.** Transpordivahendite ja mehhanismide seisuplats peab olema ohutus kauguses käideldavast materjalist vältimaks tule üle kandumist mõlemale poolele.

**12.** Pakkujal on õigus viia läbi perioodilisi visuaalseid kontrollvaatlusi tuleohutuse tagamiseks. Vajadusel tehakse vastavad ettekirjutised Kliendile tagamaks tuleohutust.

**13.** Keelatud on käitlusterritooriumil:

* Igasugune lahtise tule kasutamine
* Tuletööde tegemine
* Suitsetamine transpordivahendite ja liikurmehhanismide kabiinides ja väljas
* Transpordimasinate ja liikurmehhanismide remont ja tankimine
* Kõrvaliste isikute viibimine ilma loata
* Puidu käitlemisest mitteosavõtva tehnika parkimine
* Läbipääsude ja teede omavoliline sulgemine

**15.** Käesolev Lisa on Lepingu lahutamatu osa, jõustub selle allkirjastamise kuupäevast ja kehtib kuni 31.01.2026. a.

**16.** Poolte allkirjad

**AS SilSteve Riigimetsa Majandamise Keskus**

/allkirjastatud digitaalselt/ /allkirjastatud digitaalselt/

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Jaanus Paas Esko Oras

juhatuse liige puiduturustusosakonna juhataja